கேள்வி: மணிமேகலை இராமநாதன் பற்றி விளக்கவும்.
பதில்: மணிமேகலை இராமநாதன் (1946 - பெப்ரவரி 17, 2010) கொழும்புப் பிறப்பிடமாகக் கொண்ட ஈழத்துக் கலைஞர். மேடை நாடகம், வானொலி, வடமோடி, தென்மோடிக் கூத்துகள், திரைப்படம், சின்னத்திரை, வில்லுப்பாட்டு என எல்லாவற்றிலும் கடந்த 50 ஆண்டுகளாக ஈடுபட்டுவந்தவர்.
கேள்வி: மணிமேகலை இராமநாதன் - வாழ்க்கைக் குறிப்பு பற்றி தகவல் சொல்.
பதில்: 1946ம் ஆண்டு கொழும்பு கிருலப்பனையில் பிறந்தவர் மணிமேகலை. பத்து வயதாக இருந்தபோதே பாடகியாக மேடையில் கால் பதித்த இவர் தொடர்ந்து பாடசாலை நாடகங்களில் நடித்து பின்னர் மேடைகளில் குழந்தை நட்சித்திரமாக மேடைகளில் தனது திறமையை வெளிப்படுத்த பிரபலமான கலைஞர்களின் ஆதரவும் மணிமேகலைக்குக் கிடைக்க ஆரம்பித்தது. பல ஈழத்துத் திரைப்படங்களில் தோன்றிய அவர் 300 க்கும் அதிகமான மேடை நாடகங்களில் நடித்திருக்கிறார். ஏராளமான வானொலி நிகழ்ச்சிகளில் தோன்றியிருக்கிறார்.
கேள்வி: மணிமேகலை இராமநாதன் - புகழ் பெற்ற மேடை நாடகங்கள் பற்றி விளக்கவும்.
பதில்: * ஆபிரகாம் கோவூர் உண்மைக்கதையைத் தழுவி வரணியூரான் எழுதிய "நம்பிக்கை" * அமரர் நடிகமணி வி.வி.வைரமுத்து அவர்களின் அரிச்சந்திரா மயானகாண்டம் * கலாவினோதன் வில்லுப்பாட்டுச் சின்னமணியின் சத்தியவான் சாவித்திரி * காத்தவராயன் கூத்து இவற்றைவிட மனித தர்மம், கறுப்பும் சிவப்பும், நகரத்துக்கோமாளிகள், சிறுக்கியும் பொறுக்கியும், டைமன்ராணி, சக்காரலம் பென்டர், ஒரு கலைஞனின் கதை, அவன் மீண்டும் வருவான் போன்ற நாடகங்களில் அவர் நடிப்புக்கு சவால்விடும் பாத்திரங்களாகும்.